ΓΡΑΠΤΗ ΕΡΩΤΗΣΗ E-2044/96 υποβολή: Marlies Mosiek-Urbahn (PPE) προς την Επιτροπή (19 Ιουλίου 1996)

Θέμα: Περιορισμός της κυκλοφορίας κεφαλαίων και υπηρεσιών για επενδυτικά ταμεία στην Αυστρία

Η αυστριακή νομοθεσία περί αγοράς κεφαλαίων καθορίζει ότι για τη δημόσια προσφορά τίτλων και επενδυτικών ταμείων απαιτούνται, ακόμα και για εκδότες από κράτη μελη της ΕΕ, προηγούμενη δημοσίευση ελεγχόμενου δελτίου και κατάρτιση ετήσιου λογιστικού ελέγχου στην Αυστρία, ακόμη κι αν οι τίτλοι στην έδρα του εκδότη συμμορφώνονται στα εναρμονισμένα πρότυπα και υπόκεινται στον κρατικό έλεγχο που αρμόζει στην ελεύθερη αγορά κεφαλαίων. Υπάρχουν βέβαια εξαιρέσεις από την εν λόγω υποχρέωση έκδοσης δελτίου και λογιστικού ελέγχου. Αυτές, ωστόσο, δεν ισχύουν τίτλους εκδοθέντες στο εξωτερικό, ούτε για επενδυτικά ταμεία ακινήτων 7 για αυτά η αυστραική νομοθεσία δεν κάνει καμιά διάκριση μεταξύ κρατών μελών της Ένωσης και τρίτων χωρών. Επιπλέον, δεν προβλέπεται απαλλαγή από την υποχρέωση έκδοσης δελτίου για πιστοποιητικά συμμετοχής σε δημόσια επενδυτικά ταμεία, διότι τα τελευταία δεν εμπίπτουν στην έως τώρα απαλλακτική οδηγία 80/390/ΕΟΚ ((ΕΕ L 100, 17.4.1980, σελ. 1. )).

Δεδομένου, ωστόσο, ότι ούτε τα αποδεικτικά συμμετοχής ακινήτων από δημόσια επενδυτικά ταμεία υπόκειται στην ελεύθερη κυκλοφορία κεφαλαίων και υπηρεσιών, η πρόσθετη υποχρέωση που θέτει η Αυστρία, όσον αφορά την έκδοση δελτίου τίτλων για τους οποίους έχει ήδη εκδοθεί δελτίο στην έδρα σύμφωνα με τα ισχύοντα στην Ένωση, αποτελεί φραγμό και συνακόλουθα ανεπίτρεπτο περιορισμό.

1. Ποια μέτρα έχει λάβει η Επιτροπή προκειμένου να εξαλείψει τον ανεπίτρεπτο αυτό φραγμό στην ελεύθερη κυκλοφορία κεφαλαίων και υπηρεσιών;

2. Ποιες προθεσμίες έχουν τεθεί στη Δημοκρατία της Αυστρίας;

Απάντηση του κ. Monti εξ ονόματος της Επιτροπής (18 Σεπτεμβρίου 1996)

Κατά την πώληση μεριδίων των οργανισμών συλλογικών επενδύσεων στο κοινό, πρωταρχική υποχρέωση των κρατών μελών είναι να εξασφαλίζουν ένα υψηλό επίπεδο προστασίας των επενδυτών. Αυτό δεν πρέπει, ωστόσο, να θεωρηθεί εμπόδιο στην ελεύθερη κίνηση των κεφαλαίων εντός της Κοινότητας, αλλά συμπλήρωμά της.

Η κοινοτική νομοθεσία (οδηγία 85/611/ΕΟΚ ((ΕΕ αριθ. L 375 της 31.12.1985. )) του Δεκεμβρίου 1985) προβλέπει την εναρμόνιση μόνο των μεριδίων ορισμένων αμοιβαίων κεφαλαίων, κυρίως των μεριδίων που πωλούνται από τους περισσότερους οργανισμούς συλλογικών επενδύσεων σε κινητές αξίες (ΟΣΕΚΑ) ανοικτού τύπου. Τα μερίδια των αμοιβαίων κεφαλαίων που επενδύουν σε ακίνητα δεν εμπίπτουν στο πεδίο εφαρμογής της οδηγίας. Αυτό σημαίνει ότι τα κράτη μέλη είναι κατ'αρχήν ελεύθερα να επιβάλλουν τους όρους για τη διάθεση των μεριδίων τους οποίους κρίνουν αναγκαίους και δικαιολογημένους για λογους γενικού συμφέροντος και οι οποίοι ενδέχεται να είναι αυστηρότεροι από αυτούς που ισχύουν για τα μερίδια των οργανισμών συλλογικών επενδύσεων που αποτελούν αντικείμενο εναρμόνισης. Η ευχέρεια αυτή δεν μεταβλήθηκε με την έκδοση της οδηγίας για τις επενδυτικές υπηρεσίες (οδηγία 93/22/ΕΟΚ ((ΕΕ αριθ. L 141, της 11.6.1993. )) της 10ης Μαΐου 1993), η οποία ορίζει σαφώς στο δεύτερο εδάφιο του άρθρου 14 παράγραφος 1 ότι «Η παρούσα οδηγία δεν θίγει τις αρμοδιότητες των κρατών μελών υποδοχής όσον αφορά τα μερίδια των οργανισμών συλλογικών επενδύσεων, οι οποίοι δεν εμπίπτουν στο πεδίο εφαρμογής της οδηγίας 85/611/ΕΟΚ».

Το άρθρο 46 της οδηγίας 85/611/ΕΟΚ προβλέπει ότι πριν από την πώληση των μεριδίων των εναρμονισμένων ΟΣΕΚΑ σε άλλο κράτος μέλος, οι αρχές αυτού του κράτους μέλους πρέπει να λάβουν:

- βεβαίωση των αρμοδίων αρχών που να πιστοποιεί ότι ο ΟΣΕΚΑ πληροί τους όρους της οδηγίας 7

- τον κανονισμό του ΟΣΕΚΑ ή τα καταστατικά του έγγραφα 7

- το ενημερωτικό φυλλάδιο 7

- ενδεχομένως, την τελευταία ετήσια έκθεσή του και την τελευταία εξαμηνιαία έκθεσή του, και

- πληροφοριακά στοιχεία για τον προβλεπόμενο τρόπο εμπορίας των μεριδίων του στο άλλο κράτος μέλος

Επιπλέον το άρθρο 47 της εν λόγω οδηγίας προβλέπει το γλωσσικό καθεστώς που πρέπει να ακολουθείται στο κράτος μέλος υποδοχής.

Έχοντας υπόψη όσα προαναφέρθηκαν είναι σαφές ότι η Αυστρία εφαρμόζει κατά βάση τον ίδιο κανόνα στα μερίδια των αμοιβαίων κεφαλαίων ανοικτού τύπου που επενδύουν σε ακίνητα με εκείνον που ισχύει για τα μερίδια των εναρμονισμένων οργανισμών συλλογικών επενδύσεων και επομένως η Επιτροπή δεν θεωρεί ότι απαιτείται παρέμβαση, όπως προτείνει το αξιότιμο μέλος του Κοινοβουλίου.